1.9.2023
EL
Επίσημη Εφημερίδα της Ευρωπαϊκής Ένωσης
L 216/7
ΠΑΡΑΡΤΗΜΑ «ΠΑΡΑΡΤΗΜΑ Κατάλογος σύνθετων προϊόντων που εξαιρούνται από τους επίσημους ελέγχους στους συνοριακούς σταθμούς ελέγχου (άρθρο 3)
Ο παρών κατάλογος ορίζει τα σύνθετα προϊόντα σύμφωνα με τη Συνδυασμένη Ονοματολογία (ΣΟ) που χρησιμοποιείται στην Ένωση τα οποία δεν χρειάζεται να υποβάλλονται σε επίσημους ελέγχους στους συνοριακούς σταθμούς ελέγχου.
Σημειώσεις στον πίνακα: Στήλη 1 — κωδικός ΣΟ Στη στήλη αυτή αναφέρεται ο κωδικός ΣΟ.
Η ΣΟ, που θεσπίστηκε με τον κανονισμό (ΕΟΚ) αριθ.
2658/87, βασίζεται στο εναρμονισμένο σύστημα περιγραφής και κωδικοποίησης των εμπορευμάτων [«εναρμονισμένο σύστημα (ΕΣ)»] που καταρτίστηκε από το Συμβούλιο Τελωνειακής Συνεργασίας, νυν Παγκόσμιο Οργανισμό Τελωνείων, και εγκρίθηκε με την απόφαση 87/369/ΕΟΚ του Συμβουλίου (1).
Η ΣΟ αναπαράγει τις κλάσεις και τις διακρίσεις του ΕΣ έως έξι ψηφία.
Το έβδομο και όγδοο ψηφίο προσδιορίζουν περαιτέρω διακρίσεις της ΣΟ.
Όταν χρησιμοποιείται τετραψήφιος, εξαψήφιος ή οκταψήφιος κωδικός χωρίς τη σήμανση «ex»: εκτός εάν ορίζεται διαφορετικά, όλα τα σύνθετα προϊόντα που έχουν προκαθοριστεί ή καλύπτονται από αυτούς τους τετραψήφιους, εξαψήφιους ή οκταψήφιους κωδικούς δεν απαιτείται να υποβάλλονται σε επίσημους ελέγχους στους συνοριακούς σταθμούς επιθεώρησης.
Όταν μόνο ορισμένα συγκεκριμένα σύνθετα προϊόντα υπό τετραψήφιους, εξαψήφιους ή οκταψήφιους κωδικούς περιέχουν ζωικά προϊόντα και δεν υπάρχει ειδική υποδιαίρεση υπό τον κωδικό αυτόν στη ΣΟ, ο κωδικός φέρει τη σήμανση «ex».
Για παράδειγμα, όσον αφορά τον κωδικό «ex 2001 90 65», δεν απαιτούνται έλεγχοι στους συνοριακούς σταθμούς ελέγχου για τα προϊόντα που περιγράφονται στη στήλη 2.
Στήλη 2 — Εξηγήσεις Η στήλη αυτή περιέχει λεπτομέρειες για τα σύνθετα προϊόντα που καλύπτονται από την εξαίρεση από τους επίσημους ελέγχους στους συνοριακούς σταθμούς ελέγχου.
Κωδικοί ΣΟ
Εξηγήσεις
(1)
(2)
1704, ex 1806
Ζαχαρώδη προϊόντα (στα οποία περιλαμβάνονται και τα ζαχαρωτά) και λευκή σοκολάτα που δεν περιέχουν κακάο, και ζαχαρώδη προϊόντα (στα οποία περιλαμβάνονται και τα ζαχαρωτά), σοκολάτα και άλλα παρασκευάσματα διατροφής, λιπαρές ύλες για επάλειψη και παρασκευάσματα για την παρασκευή ποτών που περιέχουν κακάο, που πληρούν τις απαιτήσεις του άρθρου 3 παράγραφος 1 στοιχείο α).
ex 1902 19, ex 1902 30, ex 1902 40
Ζυμαρικά, νούγιες και αράπικο σιμιγδάλι (κους-κους) που πληρούν τις απαιτήσεις του άρθρου 3 παράγραφος 1 στοιχείο α).
ex 1904 10, ex 1904 20, ex 1904 90
Προϊόντα με βάση τα δημητριακά που λαμβάνονται με διόγκωση ή φρύξη δημητριακών ή προϊόντων δημητριακών, παρασκευάσματα διατροφής που λαμβάνονται από μη φρυγμένες νιφάδες δημητριακών ή από μείγματα μη φρυγμένων νιφάδων δημητριακών και φρυγμένων νιφάδων δημητριακών ή διογκωμένων δημητριακών που πληρούν τις απαιτήσεις του άρθρου 3 παράγραφος 1 στοιχείο α) (π.χ.
δημητριακά προγεύματος, μούσλι, granola).
Προϊόντα με βάση το ρύζι και άλλα δημητριακά που πληρούν τις απαιτήσεις του άρθρου 3 παράγραφος 1 στοιχείο α).
ex 1905 10, ex 1905 20, ex 1905 31, ex 1905 32, ex 1905 40, ex 1905 90
Προϊόντα αρτοποιίας, ζαχαροπλαστικής, παρασκευασμένα προϊόντα ζαχαροπλαστικής, προϊόντα μπισκοτοποιίας (συμπεριλαμβανομένων κράκερς), γκόφρες και γκοφρέτες, φρυγανιές, ψωμί φρυγανισμένο και παρόμοια ψημένα προϊόντα, πατατάκια και τσιπς που πληρούν τις απαιτήσεις του άρθρου 3 παράγραφος 1 στοιχείο α).
(1) Απόφαση 87/369/ΕΟΚ του Συμβουλίου, της 7ης Απριλίου 1987, για τη σύναψη της διεθνούς σύμβασης για το εναρμονισμένο σύστημα περιγραφής και κωδικοποίησης των εμπορευμάτων, καθώς και του τροποποιητικούτης πρωτοκόλλου (ΕΕ L 198 της 20.7.1987, σ.
1).